S-6208/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. október 2023, á hendur E-x-x H-x-x, f. d. [...], [...], fyrir eftirtalin fíkniefnalagabrot, með því að hafa:

I.

Aðfaranótt miðvikudagsins 22. september 2021, í herbergi að [...] í Kópavogi, haft í vörslum sínum í sölu- og dreifingarskyni, 206,01 grömm af maríhúana í sölueiningum, sem lögregla fann við leit í húsnæðinu.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, með síðari breytingum.

II.

Mánudaginn 5. júní 2023, að [...] í Reykjavík, haft í vörslum sínum í sölu- og dreifingarskyni, 203,86 grömm af maríhúana í sölueiningum, sem lögregla fann við öryggisleit á ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á samtals 409,87 grömmum af maríhúanasamkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, með síðari breytingum. Einnig er krafist upptöku á Huwai farsíma, tveimur Samsung farsímum, Sony experia farsíma, Proscale vog og samtals 100.000 krónum í reiðufé, sem hald var lagt á skv. 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, með síðari breytingum og 1. mgr. 69. gr. b. almennra hegningarlaga nr. 19/1940, en fjármunirnir eru ætlaður ágóði af sölu ólöglegra fíkniefna.

Ákærði sótti ekki þing við þingfestingu málsins og hafði ekki boðað forföll en ákæra og fyrirkall var birt samkvæmt lögum. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddu rí [...], en ekkert sakarvottorð liggur fyrir í málinu.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 2 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Þá er með vísan til lagaákvæða í ákæru gerð upptæk 409,87 gaf maríhúana, Huawei farsíma, tveimur Samsung farsímum, Sony Experia farsíma, Proscale vog og 100.000 krónur í reiðufé.

Engan sakarkostnað leiddi af meðferð málsins.

Af hálfu ákæruvaldsins flutti málið G-kvk-nf R-kvk-nf S-kvk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp þennan dóm.

Dómsorð :

Ákærði, E-x-x H-x-x, sæti fangelsi í 2 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laganr. 22/1955.

Ákærði sæti upptöku á 409,87 gaf maríhúana, Huawei farsíma, tveimur Samsung farsímum, Sony Experia farsíma, Proscale vog og 100.000 krónum í reiðufé.

K-kvk-nf R-kvk-nf G-kvk-nf